ны́нѣ, гдс̑и мо́й, гдс̑и, а́ще є́сть во́ля твоя̀, и мнѣ̀ є́сть поле́зно, да вни́детъ па́ки бл҃года́ть твоя̀ въ раба̀ твоего̀, я́кѡ да ви́дя сію̀, ра́дуюся со умиле́ніемъ и пла́чемъ, просвѣща́емь ѿ сегѡ̀ присносвѣ́тлагѡ просвѣще́нія, сохраня́емь ѿ скве́рныхъ пѡ́мыслъ и вся́кія лука́выя ве́щи, и на вся́къ де́нь мно́ю твори́мыхъ въ вѣ́дѣніи и невѣ́дѣніи, дѣ́лъ же и слове́съ, пріе́мля извѣ́ствованіе въ дерзнове́ніи къ тебѣ̀, гдс̑и, ѿ приключа́ющихся на вся́къ де́нь скорбе́й рабу̀ твоему̀ ѿ бѣсѡ́въ и человѣ̂къ, и ѿ ѿсѣче́нія своея̀ во́ли, помышля́я и уготѡ́ванная блага̂я лю́бящымъ тя̀, гдс̑и